LIETUVOS RESPUBLIKOS APLINKOS MINISTRAS

ĮSAKYMAS

DĖL LIETUVOS RESPUBLIKOS APLINKOS MINISTRO 2005 M. GRUODŽIO 28 D. ĮSAKYMO Nr. D1-643 „DĖL ANGLIAVANDENILIŲ IŠTEKLIŲ NAUDOJIMO PROJEKTų RENGIMO TAISYKLIŲ PATVIRTINIMO“ PAKEITIMO

2024 m. liepos 17 d. Nr. D1-242

Vilnius

1. Pakeičiu Lietuvos Respublikos aplinkos ministro 2005 m. gruodžio 28 d. įsakymą Nr. D1‑643 „Dėl Angliavandenilių išteklių naudojimo projektų rengimo taisyklių patvirtinimo“:

1.1. Pakeičiu preambulę ir ją išdėstau taip:

„Vadovaudamasis Lietuvos Respublikos žemės gelmių įstatymo 24 straipsnio 2, 4 ir 6 dalimis ir įgyvendindamas 2011 m. gruodžio 13 d. Europos Parlamento ir Tarybos direktyvą 2011/92/ES dėl tam tikrų valstybės ir privačių projektų poveikio aplinkai vertinimo (kodifikuota redakcija) su paskutiniais pakeitimais, padarytais 2014 m. balandžio 16 d. Europos Parlamento ir Tarybos direktyva 2014/52/ES,“.

1.2. Pakeičiu nurodytu įsakymu patvirtintas Angliavandenilių išteklių naudojimo projektų rengimo taisykles:

1.2.1. Pakeičiu 8.1 papunktį ir jį išdėstau taip:

„8.1. tekstinėje dalyje aprašoma angliavandenilių (tradicinių ir (ar) išsklaidytųjų) telkinio geografinė padėtis, geologinė sandara, ištekliai, pateikiama jų ekonominė vertė, aprašomi planuojami angliavandenilių išteklių naudojimo būdai ir priemonės, rekultivavimo darbai, aplinkos apsauga, visuomenės sveikatos sauga, išteklių naudojimo plote esančių požeminio vandens išteklių apsauga, išteklių naudojimo metu susidarančių kasybos pramonės atliekų ir kitų atliekų tvarkymo būdai ir priemonės, planuojamos ūkinės veiklos poveikio aplinkai vertinimo (toliau – PAV) arba atrankos dėl PAV procedūrų metu priimtų planuojamos ūkinės veiklos vykdymo sprendinių įgyvendinimo ir planuojamos ūkinės veiklos numatomo reikšmingo neigiamo poveikio aplinkai ir visuomenės sveikatai išvengimo, kelio jam užkirtimo, sumažinimo ir (ar) jo kompensavimo ir (ar) atkūrimo tai, kas pažeista, priemonės;“.

1.2.2. Pakeičiu 18.1 papunktį ir jį išdėstau taip:

„18.1. bendras aplinkos komponentų, kuriems darys poveikį planuojama ūkinė veikla, įvertinimas, jei planuojamai ūkinei veiklai neatliktas PAV.“

1.2.3. Pakeičiu 18.8 papunktį ir jį išdėstau taip:

„18.8. planuojamos ūkinės veiklos numatomo reikšmingo neigiamo poveikio aplinkai ir visuomenės sveikatai išvengimo, kelio jam užkirtimo, sumažinimo ir (ar) jo kompensavimo, ir (ar) atkūrimo tai, kas pažeista, priemonės, jei tokios buvo numatytos sprendime dėl planuojamos ūkinės veiklos poveikio aplinkai (toliau – PAV sprendimas) ar atrankos dėl poveikio aplinkai vertinimo išvadoje (toliau – atrankos išvada).“

1.2.4. Pakeičiu 22.5 papunktį ir jį išdėstau taip:

„22.5. atrankos išvados, kad planuojamos ūkinės veiklos poveikio aplinkai vertinimas neprivalomas, arba PAV sprendimo, kad planuojama ūkinė veikla atitinka teisės aktų reikalavimus ir nedarys reikšmingo neigiamo poveikio aplinkai, duomenys (priėmusi institucija, data ir numeris);“.

1.2.5. Pakeičiu 22.6 papunktį ir jį išdėstau taip:

„22.6. žemės sklypo (-ų), kuriame (-uose) numatoma įrengti angliavandenilių išteklių gavybos aikštelę (-es), savininko ir valdytojo, kai numatoma naudoti privačioje žemėje, arba valstybinės žemės patikėtinio (išskyrus Nacionalinę žemės tarnybą prie Aplinkos ministerijos), kai numatoma naudoti valstybinėje žemėje, sutikimas naudoti žemės sklypą (-us).“

1.2.6. Papildau 22.7 papunkčiu:

„22.7. jeigu planuojamos ūkinės veiklos įgyvendinimas bus susijęs su įsteigtomis ar potencialiomis „Natura 2000“ teritorijomis ar artima joms aplinka, planuojamos ūkinės veiklos įgyvendinimo poveikio įsteigtoms ar potencialioms „Natura 2000“ teritorijoms reikšmingumo išvada;“.

1.2.7. Pakeičiu 25.1 papunktį ir jį išdėstau taip:

„25.1. Nacionaline žemės tarnyba prie Aplinkos ministerijos, kai angliavandenilių išteklių gavybos aikštelė (-ės) įrengiama (-os) valstybinėje žemėje, patikėjimo teise valdomoje Nacionalinės žemės tarnybos prie Aplinkos ministerijos, arba su savivaldybėmis, kai angliavandenilių išteklių gavybos aikštelė (-ės) įrengiama (-os) savivaldybių patikėjimo teise valdomoje valstybinėje žemėje;“.

1.2.8. Pakeičiu 26 punktą ir jį išdėstau taip:

„26. Suderintas su Taisyklių 25 punkte nurodytomis institucijomis ir Naudojimo projekto iniciatoriaus bei Naudojimo projekto rengėjo kvalifikuotu elektroniniu parašu pasirašytas Naudojimo projektas elektroniniu būdu teikiamas tvirtinti Lietuvos geologijos tarnybai.“

1.2.9. Pakeičiu 28 punktą ir jį išdėstau taip:

„28. Naudojimo projekto iniciatorius patvirtintą Naudojimo projektą turi saugoti, kol bus įgyvendinti visi Naudojimo projekto sprendiniai.“

1.2.10. Pakeičiu 29 punktą ir jį išdėstau taip:

„29. Lietuvos geologijos tarnyba ne vėliau kaip per 5 darbo dienas nuo Naudojimo projekto patvirtinimo apie tai raštu informuoja Taisyklių 25 punkte nurodytas institucijas, kai planuojama ūkinė veikla, kuriai atliktas PAV, – Aplinkos apsaugos agentūrą ir PAV subjektus, nurodytus sprendime dėl poveikio aplinkai, o jei atliktas tarpvalstybinis PAV – ir Aplinkos ministeriją. Lietuvos geologijos tarnyba informaciją, nurodytą Taisyklių 13, 16–18 punktuose, paskelbia savo interneto svetainėje. Neviešinama gali būti informacija ir duomenys, nurodyti Žemės gelmių įstatymo 24 straipsnio 6 dalyje. Fizinio asmens duomenys neviešinami.“

1.2.11. Papildau 30.8 papunkčiu:

„30.8. keičiasi angliavandenilių išteklių gavybos laikotarpis.“

1.2.12. Pakeičiu 31 punktą ir jį išdėstau taip:

„31. Kai vykdoma ūkinė veikla keičiama, plečiama ir šis keitimas ar plėtimas atitinka Planuojamos ūkinės veiklos poveikio aplinkai vertinimo įstatymo 1 priedo 11 punkte ar 2 priedo 14 ir 15 punktuose nurodytus atvejus, prieš Naudojimo projekto keitimą atliekamos PAV ar atrankos dėl PAV procedūros.“

1.2.13. Pakeičiu 35 punktą ir jį išdėstau taip:

„35. Lietuvos geologijos tarnyba ne vėliau kaip per 5 darbo dienas po Naudojimo projekto keitimo patvirtinimo apie tai raštu informuoja Taisyklių 25 punkte nurodytas institucijas, kai planuojama keisti ar plėsti ūkinę veiklą, kuriai atliktas PAV, – Aplinkos apsaugos agentūrą ir PAV subjektus, nurodytus sprendime dėl planuojamos ūkinės veiklos poveikio aplinkai, o jei atliktas tarpvalstybinis PAV – ir Aplinkos ministeriją. Lietuvos geologijos tarnyba informaciją, nurodytą Taisyklių 13, 16–18 punktuose, paskelbia savo interneto svetainėje. Neviešinama gali būti informacija ir duomenys, nurodyti Žemės gelmių įstatymo 24 straipsnio 6 dalyje. Fizinio asmens duomenys neviešinami.“

1.2.14. Pakeičiu 37 punktą ir jį išdėstau taip:

„37. Fizinių asmenų duomenys teikiami ir naudojami informacijos apie Naudojimo projekto iniciatorių ir Naudojimo projekto rengėją viešinimo ir susisiekimo su jais tikslais vadovaujantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB ir Lietuvos Respublikos asmens duomenų teisinės apsaugos įstatymo reikalavimais. Naudojimo projektas Lietuvos geologijos tarnyboje po visų sprendinių įgyvendinimo saugomas 5 metus.“

1.2.15. Pakeičiu priedą ir jį išdėstau nauja redakcija (pridedama).

2. N u s t a t a u, kad iki šio įsakymo įsigaliojimo Lietuvos geologijos tarnyboje prie Aplinkos ministerijos gauti angliavandenilių išteklių naudojimo projektai ir jų keitimo projektai nagrinėjami vadovaujantis iki šio įsakymo įsigaliojimo galiojusia tvarka.

Laikinai einantis aplinkos ministro pareigas	Simonas Gentvilas

Angliavandenilių išteklių naudojimo projektų rengimo taisyklių

priedas

(Titulinio lapo pavyzdys)

________________________________________________________________________________

(Naudojimo projekto rengėjas, juridinio asmens pavadinimas, teisinė forma, kodas arba fizinio asmens vardas, pavardė)

______________________________

(telkinio pavadinimas)

_______________________ ANGLIAVANDENILIŲ IŠTEKLIŲ NAUDOJIMO PROJEKTAS

(tradicinių ir (ar) išsklaidytųjų)

__________________ Nr.

(data)

_________________

(vieta)

Leidimo naudoti angliavandenilių išteklius turėtojas _____________________________________

_______________________________________________________________________________

(leidimo naudoti angliavandenilių išteklius turėtojo juridinio asmens pavadinimas, teisinė forma, kodas arba leidimo turėtojo juridinių asmenų grupės, veikiančios pagal jungtinės veiklos sutartį, jungtinės veiklos sutarties data ir numeris, arba leidimo turėtojo fizinio asmens vardas, pavardė, asmens kodas)

_______________________________________________________

(Naudojimo projekto rengėjo atsakingo asmens pareigos, vardas, pavardė, parašas)

_____________________________________

(leidimo naudoti angliavandenilių išteklius turėtojo atstovo arba jo įgalioto asmens vardas, pavardė, parašas)